
1 Uvod 


Kako sam se zasitio lijevih i desnih, red je izbaciti takve iz organizma i završiti 
s onim čemu se ne želim i neću vraćati. 


2. Tko je bolji siledžija? 


Nijedan oblik vlade za mene ne valja. 

Koliko god loš bio, u komunizmu su ljudi znali na čemu su. U ovoj takozvanoj 
demokraciji se samo laže, sere, obećaje i stvara privid nečega daleko boljeg. 

U komunizmu su naši ljudi radili za nas, gradili su naše ceste i one su se 
zvale narodnima. Danas se ceste zovu državne, a narod, ako ih i ne gradi, plaća 
njihovu izgradnju i upotrebu. 

Sve se to plaća puno više nego treba, jer se za sve takve radove nepotrebno 
(za narod) zadužuje. 

U toj lažnoj demokraciji narod robuje industriji i bankama, a koje su uvijek 

ispred čovjeka pa se tako s vremenom sve više povećava nejednakost, bogatstvo 
se preraspodjeljuje i centralizira oko određene hrpe ljudskih govana iz kojih 
stalno nešto niče no rijetko nešto dobro za narod. 
I u komunizmu ima govana, ali ima i više jednakosti. Većina kojima je sada 
loše reći će da je u tom prošlom dobu bilo bolje. Reći će da je i tada znalo biti 
krize, ali kada je i bilo, svi su bili jednaki u krizi. Problem je bio zajednički pa 
je svima bilo u interesu da se ne ponovi. U ovom sistemu ne samo da najmanje 
ispaštaju oni koji su izazvali krizu nego isti na njoj još i zarađuju. 

A kad se u krizi vidi prilika a ne problem, jasno je da će se ponavljati dok 
god može. 

Komunizam je tako zapravo teoretski održiviji sistem (u praksi se čini neo- 
drživijim samo zato što demokrati više rade na destabilizaciji komunističkih 
sistema nego obrnuto), netko bi ga mogao nazvati i pretečom anarhije (precur- 
sor of anarchy) zbog slike crowdfunding-a i veće introvertiranosti, no ipak je 
generalno daleko od toga. 


Koji je sistem bolji dugoročno za cjelokupan narod (a ne, kratkoročno, za 
elitu), u ovom kancerogenom svijetu, može se iščitati inverzijom zastupljenosti. 

Anarhija, koja je najbolji sistem (iako je možda još uvijek malo ljudi dovoljno 
dobrih za anarhiju), praktički na svijetu ne postoji, jer gdje god je postojala ili 
se pojavila, siledžije demokracije, i u određenoj mjeri komunizma, poduzele su 
sve korake ne bi li ju ugušile. Jednako kao što je i kršćanizam (oruđe kojim se 
opravdava i potiče apsolutizam i antropocentričnost) gušio vjeru zasnovanu na 
znanstvenoj istini. 

Kada se zbroje stvari u globalu i kad se slegne entuzijazam zbog neispunjenih 
obećanja postaje jasno da je komunizam bolji od demokracije. No njega je 
prilično ugušila demokracija, destabilizacijom od strane zapada kojima se susjedi 
posvađaju, zarate pa se na kraju komunistička zemlja podijeli na dva dijela 
od kojih se onaj "oslobođen" komunizma proglašava pobjedničkim nesvjestan 
zapravo koliko je izgubio - pravi pobjednik tu je ona elita za koju će narod 
robijati. 


Divide et impera (zavadi pa vladaj) - reče netko davno, a postade to 
moto i američke izvozne demokracije. Možda nisu na zastavi američke 


boje, možda nigdje ne piše da je ovo Amerika|[1], no davno su imperatori 
shvatili da su riječi i boje nešto što se narodu podvaljuje pod bitno a 
služi samo tome da zamagli ono što se kuva ispod haube. 





Zbog veće introvertiranosti sasvim je jasno da je komunizam manje kancero- 
gen, te da je većina ratova u svijetu potaknuta od strane invazivne vrste - 
širitelja ekstrovertirane demokracije. 

U svakom slučaju komunizam takvim ratovima gubi na jačini pa je i on 
sve manje zastupljen. No s vremenom skrivena govna isplivaju na površinu, 
neravnoteža postane pogubna a strpljenju pregori guzica. U trenu pojavi se 
jača iskra i radikalizam postane norma motora stabilizacije. Stvari će se tako i 
sada početi mijenjati. 


Svaki političar je u određenoj mjeri maglioničar. Kada bi komunizam 
bio pravi komunizam a demokracija prava demokracija oboje bi mogli 
sretno živjeti zajedno - u anarhiji. 

Ne žive, zato jer je i gotovo svaki čovjek u dobroj mjeri maglion- 
ičar. 


3  Kroacija demokracije 


I hrvatski narod je tako popušio pobjedivši u ratu kojim je država pobijedila 
narod. 

Bogatsvo se centraliziralo u Zagreb, a najviše osiromašena ostala je Slavonija 
koja je postala i socijalni slučaj te propale narodne Hrvatske. 


A onda smo, bez rata (1), ušli u Europsku Uniju, ne bi li sad i ta Hrvatska 
postala vlasništvo Europe i cijela socijalni slučaj za istu. 


Možda mislite da nije ni loše biti socijalni slučaj jedne Njemačke, no što 
će biti kada i ta Njemačka postane socijalni slučaj sama za sebe? 

Kada se u klimatske modele uključi generalna oscilacija Sunčeva Sustava, 
i neurogeneza planeta, sasvim je jasno da će i najbogatije Zemlje vrlo 
brzo osiromašiti, a svaka unija nestati. 


Nije u Hrvatskoj samo državna politika loša. Loša je dakako i na lokalnoj 
razini samo je često to teško iščitati. Teško je zato jer se na lokalnoj razini 
često vodi isključivo socijalna politika (koja donosi najviše glasova) dok 
se u isto vrijeme, narodu skriveno iza leđa, koči i uništava poduzetništvo 
(barem ono pošteno, lišeno korupcije). 

Budući da poduzetništvo generira novac koji se između ostalog troši i 
na socijalu, jasno je da je takva politika neodrživa. No ljudi generalno 
toga nisu ili ne žele biti svjesni, pa se u isto vrijeme pišu hvalospjevi o 
gradonačelnicima koji daju potrebitima i radno nesposobnima dok u isto 
vrijeme ne plaćaju račune poduzetnicima, zahtijevaju da tom plaćanju 
prethodi uplata na račune [trećih] stranaka ili nekakav drugi oblik mita. 
Sve apsurd do apsurda - harmonija neodrživih apsurda. 

Apsurd je očito dio kulture u demokraciji - slavi se trošenje i oni koji 
troše novac a oni koji taj isti novac zarađuju, barem oni koji to čine 
pošteno, često se marginaliziraju. 

Apsurd u tom apsurdu je da takvi [pošteni] čak i sami sebe marginal- 
iziraju jer su i sami [istrenirani da budu] socijalno osjetljivi čime opet 
teret države prebacuju na sebe. 

Jasno da s politikom orijentiranom isključivo prema socijali, eventualno i 
lokalna institucija postaje socijalni slučaj za veću instituciju. A na koncu 
to onda dovodi do UBI (Universal Basic Income) shema sponzoriranih 
od strane velike industrije te vlada de facto postaje industrijska. 
Možda mislite da je UBI dobra stvar i da će se uz njega moći raditi. 
Teoretski možda, možda i u praksi u prijelaznom periodu, no zapitajte 
se, koja to industrija dopušta neovisno poduzetništvo unutar sebe? 





Da Njemačka želi da se Hrvatska razvija, onda bi se u Hrvatskoj proizvodili 
Mercedesi i BMW-i, a ne bi se naši ljudi germanizirali po Njemačkoj da bi 
Nijemac onda za bagatelu kupio njegovu osiromašenu zemlju, a gdje sad ulaže 
u infrastrukturu ne bi li mu bilo ljepše kad jednom i dođe. 


Da je Njemačkoj u interesu germanizacija nije ni tajna[2]. Odavno se 
doseljenici u Njemačku pokušavaju germanizirati, s većim ili manjim 


uspjehom. Iako se u procesu donekle mijenjaju i Nijemci, kroz određeno 
vrijeme ipak će u većoj mjeri doseljenici postati više Nijemci nego ostati 
ono što su bili. 





U isto vrijeme, menadžeri koji formalno rade za naše firme a u stvarnosti za 
banke, pretjeranim zaduživanjem, iste firme tjeraju u propast. 

Ni u jednom ni u drugom slučaju tu ne mora uopće biti formalnih ili svjesnih 
konspiracija i koluzija niti želim vjerovati da ih ima, no ako je efekt isti u čemu 
je razlika i treba li glumiti da ga nema? 


Zapravo, kako sam hipotetizirao drugdje, ponašanje društva je preteča 
ponašanja jedinstvenog organizma ili organa koji će imati distinktnu dušu 
a to društvo će činiti njegove organe. 

Tako se može reći da se ovdje radi o svjesnoj konspiraciji duša a nesv- 
jesnoj konspiraciji društva - npr. državnih organa. 

Kako pokazuje Kompletna Relativnost, prošlost i efektivna budućnost 


utječu jedno na drugo. No upravo zato jer se radi o efektivnoj relativnoj 
budućnosti, stvarna budućnost društva ne mora biti jednaka onoj s kojom 
je prošlost ili sadašnjost trenutno upetljana ili korelirana (entangled). 
Ako se društvo promijeni, pri jakoj evoluciji će se upariti (i upetljati) sa 
drugačijom dušom, pa tako u budućnosti simbioza budućih društvenih 
organa ne mora biti konspiracija jednih duša protiv drugih. 





Ipak, to je refleksija trenutnog stanja društva u kojem se jedan proizvod 
cijeni više od drugog zbog modernijeg omota bez obzira što je sadržaj isti ili 
lošiji. 

Tako je i Europa ljepša kao statusni simbol nego Babina Greda bez obzira 
na stvarno stanje ispod haube. 

Znam jednu familiju koja radi po cijeli dan svaki dan ali u njihovoj kući se 
danima nerijetko za ručak jede krompir s krumpirom a u gladnom frižideru ako 
neke smjese ne nedostaje to je one dušika i kisika. Ipak, u dvorištu je parkiran 
BMW nove generacije. 

Naravno, ne osuđujem to, nema ništa loše u takvom životu dok ne radi štetu 
drugima, no kako je došlo do toga da Hrvat rado robuje njemačkim i američkim 
proizvodima, a još više državi i bankama, dok se sprda svojima - i ljudima i 
proizvodima. Počelo je to još u doba Slavka i Mirka, a obojica znaju kako. 

Vrhunac ironije bit će kad ljudi ostanu bez kuća i počnu spavati u BM W-ima. 
Mislim da nam se i kompjuteri smiju, američki. 

Ne bili bilo bolje, i za Slavoniju i Dalmaciju, da nikad nisu postali vlasništvo 


te jebene silovane Hrvatske? No glupo je ikoga žaliti ili kriviti, pa tako i Nijemce 
i njemačke Amerikance, nitko ne mora prihvatiti ono što mu se servira. 

Dobro je i praviti greške kad se na njima uči. Ako griješite od početka, da, 
li je uopće i loše ostati bez svega? Ipak je to i najbolja prilika za novi i bolji 
početak... 


Dobro će biti za planet kad ljudi budu živjeli u autima umjesto u kućama, 
manje će trošiti energije na gluposti. Ali dobra je to kura od stresa i za 
njih - nema režija ni stanarina a nisi ni vezan za mjesto (bar ako si bogat 
pa imaš za gorivo). To je pravi, novi početak, koji će vas spustiti na 
zemlju i vratiti prirodi u kojoj uvijek imate dovoljno vremena za realne 
vrijednosti. 


Tako ćete napokon početi vraćati i svoj dug prema Zemlji. Znate li da 
vaše govno na šumskom tlu nestane za 1 (slovima: jedan) dan? Fasci- 
nantno. 

A vi šetate džukele (ili oni vas) i skupljate govna u plastične vrećice pa 
i svoja govna iskorištavate za sebe i jedete - ni to niste mogli ostaviti 
Zemlji. Bolesno. 





Najpametniji čovjek nije onaj koji najviše zna, nego onaj koji je 
u svojim greškama najmanje izbirljiv a u znanju najviše plastičan, 
toliko da se ne boji tražiti nešto novo u čemu će biti slobodan pogri- 
ješiti. 


4. Vrag i Hrvati 


Ako učite od lopova i robovlasnika ne možete očekivati da ćete postati bo- 
gati koliko su oni bogati ako i sami niste rogati koliko su rogati ti isti lopovi i 
robovlasnici. 


Riječ bogat i bogatstvo možda potječe od riječi bog, no oni koji se sma- 


traju bogovima među ljudima nisu bogati nego rogati. 





A Hrvati su izgleda jedni od najboljih učenika. Kunete se u nekog Boga i 10 
zapovijedi a najbolji ste provodeći dobronamjerne savjete vraga: 


"Stvarajte bogatstvo formalno, obećajem vam da ćete se brzo obogatiti i 
efektivno.". 

I stvori tako hrvat državu ne bi li postao Hrvat. Prođe od tad ljeta trideset 
a baba još uvijek vragu nosi kolače. 


Kaže vrag - "Nemoj ti proizvodit aute i gluposti, vidi onog Rimca, treba mu 
se sprdat, digni ti kredit i uzmi Forda i Mercedesa pa ćeš živit k'o ja.". 


Naravno, niti Rimac proizvodi serijske automobile niti je oličenje dobrote 
- nije isključeno da je imao ili ima polašteni položaj u odnosu na druge 


hrvatske firme. No očito je da strane firme generalno i efektivno imaju 
povlašteni položaj u hrvatskom društvu u odnosu na domaće. 





"Dobro." - kaže Hrvat i digne jedan kredit pa još jedan za svaki slučaj. 
Kaže vrag - "Ajde sad se fino učlani u NATO pa ćeš bit jak k'o i ja.". 


"Dobro." - kaže Hrvat, učlani se u NATO i još štošta za svaki slučaj. 
Kaže vrag - "Bravo! Vidiš da se može. E ajde sad se ti još fino samo učlani 
i u Europu i da vidiš..". 


"Dobro." - kaže Hrvat i učlani se u Europu. 
I sad već Hrvatu sumnjivo, nema više ni kruha baš kod kuće, pa upita vraga: 


"Čuj, možda se hrvat sad piše Hrvat, ali baba više nema za kruh a kamoli 
kolače. I gdje je nestao čovjek i njegova zemlja hrvatska?". 

Kaže vrag - "Ma sve ti je to sad u Njemačkoj. Tako je najbolje, slat ćemo ti 
mi kruha, ne sekiraj se.". 

Vidi Hrvat sad već i možda, da je vrag, uz sve ostalo, odnio i šalu. Pa pita 
svoga Boga: 


"O Bože dragi predragi jedini milostivi, joj šta me snašlo, vrag mi je svašta 
obećao a obećanje nijedno nije ispunio! Vrag me prokleo, šta da radim?". 

Njegov Bog, sav u poslu, ne javi se po običaju. 

Počne tako Hrvat prozivati bogove i svece dok mu se jedan ne javi - 


"Kako nisi, praveći se bogatašem, pitao za cijenu, s pravom si na kraju bez 
svega ostao. Ne prozivaj sada vraga i ne zovi to kletvom, nego se pomiri s kar- 


mom. . 


"A bog te jebo. Pa ja sam mislio da ti praštaš grijehe?" - kaže Hrvat i natoči 
si pivo, njemačko, jer za svoje nema novaca. 


"E vidiš, i tu te je vrag zajebo." - javi se sad njegov Bog, ostavivši se.. na 
trenutak... posla vražjeg. 


Europa je projekt u startu osuđen na propast. Ujedinjenje inherent- 
nih različitosti, kojima svjedoče velike razlike u jezicima i kulturi među 
narodima, ne može ići prirodnim putem, može se samo siliti. 

Kada tih razlika nema onda ujedinjenje može biti jako - kao što je to 
slučaj sa SAD-om i kao što je bio slučaj sa Jugoslavijom. Da Jugoslavija 
nije bila jaka ne bi je toliko htjeli razmontirati oni koji žele monopol - 
bila je to zemlja s ogromnim potencijalom. 

Kada velike razlike postoje, ujedinjenje ne može biti efektivno jako - samo 
formalno. Dakle, da bi Europa bila i ostala jaka različitosti se moraju 
smanjivati. Njemačkoj je to očito jasno - zato se Hrvati germaniziraju 
po Njemačkoj a ovdje se zakoni kroje po uzoru na one njemačke. No, 
da li je to onda ikad bio projekt ujedinjenja ili je od početka efektivno 
projekt asimilacije? 

Po svemu sudeći, ujedinjenje je samo veliko U na papiru a naši vladajući 
efektivno nisu ništa drugo nego ustaše koji to U prave svetim. Ali očito 
je da se i narod predao. 

"Svi smo mi ustaše." - rekao sam jednom. A sad znam i šta to znači. 





5 Kako sada ovca ići dalje ako Isus pastir biti 
ne 


Cijeli svijet će s vremenom napustiti taj model demokracije, a bilo bi dobro 
napustiti ga što prije jer stvari u ovim sistemima neće postajati bolje. 

Države će uskoro početi propadati jedna za drugom. Prvo su na redu 
bankroti, a tu će, vjerujem, Hrvatska biti jedna od prvih, kao najava onog 
što čeka svijet, iako neće svi bankrotirati iz istih razloga. 

Savjetovao bih tako Hrvatskoj da što prije izađe iz Europe, a Slavoniji da 
što prije izađe iz Hrvatske (podršku tome mogla bi vam dati Britanija) i polako 
da se rješava demokracije i priprema za anarhiju (za početak je dobra možda i 
blaža kura komunizmom) ako misli išta dobro za sebe. 

Možda će u početku postojati nekakav otpor, no anarhija je budućnost, a i 
kada se razmisli malo - kome se sada vrijedi boriti za takav jad od zemlje ako 
ne samo vama koji tu živite. 

Možete otići van, kakvim činom odmah postajete efektivni Nijemac, možete 
životariti umirući kao socijalni slučaj socijalnog slučaja velike Njemačke pa ćete 
polako postajati Nijemac, a možete i dostojno živjeti u slobodi onakvi kakvi 
jeste. 

Možda je to izbor između dugog života i sretnog života. Možda nije loše ni 
biti Nijemac. No za koji kurac ste se onda borili, u bilo kojem ratu? 

Zar stvarno smatrate da je ono formirano 1943. bila greška? 

A šta ste napravili nakon 1943.? Prvo ste, primamljeni lažnom demokracijom 
i kapitalizmom, dopustili Amerikancima da vas rastroje i zavade, pa ste gledali 


kako vas europske banke vode u dužničko ropstvo kao da vas Mojsije vodi u 
obećanu zemlju, ne bi li vas onda, omamljene europskim bogatstvom, njemačka 
Europa jeftino kupila. 

To je, takozvani, business as usual - osnovica poslovanja ostaje ista no pro- 
ces se optimizira. Umjesto skupih i ružnih ratova (kojim profitiraju banke i 
osvajačka elita) sada se zemlje osvajaju uz smiley i bez rata, no opet na način 
da profitiraju banke i elita. 


Jednom prilikom sam obljepio auto računima na koje sam ispisao "NE 
PLAĆAM", između ostalog napisao sam i da nisam lud da idem u Nje- 
mačku te da je BOG Hrvat. Bilo je to vrijeme kad su me ljudi smatrali 
ludim, smijali mi se i sprdali iza leda, dok su me se roditelji stidjeli. 

A pogledajte danas, na primjer, gdje je sjedište i vlasništvo firme koja se 
zove "A1 Hrvatska" i gdje idu novci kad njihove račune plaćate. Pogleda- 
jte išto se desi kada kasnite s plaćanjem jer nemate novca pa vam isključe 
uslugu. Iako niste pod uvogornom obvezom, za takozvano ponovno 
uključenje prvo ste plaćali 30-ak kuna, a onda je odjednom skočilo na 70 
kuna. Zašto? Između ostalog zato što je sve više ljudi koji imaju prob- 
lema s plaćanjem i na njima je ova firma odlučila profitirati. No može 
se slično reći i za FINA-u koja će vas oderati za svaku blokadu računa 
(iako se doslovno radi, kao i u slučaju isključenja/uključenja telekomu- 
nikacijske usluge, o promjeni jednog bita u memoriji računala - 0 u lili 
obrnuto). Može li se uopće reći i da je agencija FINA "naša" ili takozvana 
"Republika Hrvatska", ako u većini slučajeva radi protiv nas? Dakle, 
ljude koji ne plaćaju račune jer nemaju novca (ne da ne žele platiti!) se 
sustavno vodi do bankrota. To ne samo da je protiv Hrvata, mnogi će 
reći da to nije ljudski. No kad se sve pogleda u globalu, izgleda da to 
upravo i jest ljudski način - gaziti i eksploatirati ono što ne pruža otpor. 
U svakom slučaju, nije lijep način, i sada je valjda jasno značenje onog 
mog napisa "NE PLAĆAM" na računima koje izdaju poslijeratni profi- 
teri. To nije značilo da ne želim plaćati usluge, i možda nije bilo pružanje 
otpora, ali bila je najava ili preteča (precursor) pružanja otpora plaćanju 
izostanka usluge i robijanju za neradnike. Možda vam još nije jasno ono 
ostalo što sam pisao, no i to će s vremenom postati jasno. 

U starom jugoslavenskom komunizmu nije vam nitko obećavao da ćete 
se obogatiti ali niste to ni trebali - moglo se lijepo živjeti od svoga rada, 
makar niste uvijek živjeli za sebe. Danas više ne živite ni ne radite za 
sebe i kad nema krize (tj. krize su proglašene normalnima[3]). Živite na 
dug i za dug, na isti ste pretplaćeni čak i kad formalna obveza ne postoji, 
a radite za sadašnje ili buduće vlasnike onoga što mislite da imate. 

I kao takvi, ovakve poput mene ste pravili ludima. No prošlo je vrijeme 
da se pitate tko je tu lud, došlo je vrijeme da priznate tko tu zaista jest 
lud. 





Ne postoji apsolutno normalno niti ludo, svakog shizofreničara se može 
interpretirati kao simptomom ludila koje je proglašeno normalnim. I doći 


će vrijeme kada će svatko normalan od te normalnosti, bar na moment, 
izludjeti. 





No, da opet ponovim, iako nije ni to isključeno, ne mora tu biti svjesnih 
konspiracija i koluzija. 

Možda se članstvo u NATO-u ili Europi čini jeftinim no to je tako sve dok 
jedan misli da ga je platio novcem. 

Slično je to kada vam banka odobri (1) revolving kredit pa dobijete karticu 
gdje je vaše ime ispisano zlatnim slovima - stvara se privid kao da ste privile- 
girani, kao da ste postali dio te velike elite, jer u svakom trenutku možete doći 
do novca. 

No prava elita ne plaća članarinu, ne plaća ni kamatu od 10% niti riskira da 
ostane bez imanja. 

Zato je i plaćanje članstva NATO-u i Europi apsurd e[uro|pskih proporcija, 
a njihovo darivanje bi bilo bolje shvatiti kao naknadu štete a ne priznavati kao 
pomoć iz ljubavi. To, uvjetovana članstvom, nikako nije - raskidom članstva 
postaje dug na račun pomoći iz potrebe. 


Može se vlada hvaliti kako od Europe dobivamo milijarde novaca više 
no što dajemo, ali svijet u globalu se neće još dugo bogatiti. Doći će 
dan kad će se pipa zatvoriti a članstvo postati preskupo. Onda ćete 
htjeti iz Europe izaći a novca za to nećete imati. Pitanje je kako će 
tada Njemačka gledati na vas. Već i sada vidim kako se zaziva uskrsnuće 
gospodina Tita uz sve ostale svece koje zazivate kad se u sranje uvalite. 


Izašli ste iz NDH pa ste ušli u NDH. N ima isto značenje kao i onda - 
za vas Nezavisna, a za druge Njemačka. No bitno da vi niste za dom 
spremni, ili jeste a ne znate za čiji. U svakom slučaju to ne smijete reći - 
jer riječi su izvor svih zala, a ne oni koji vam ih stavljaju u usta i govore 
šta smijete a šta ne smijete reći i kako se ponašati. 

Kakva sprdačina. 





Ova zemlja je, nakon raspada, poput čovjeka nakon raspada (razvoda), u 
krizi identiteta - ne zna da li da bude Amerika, Njemačka ili nešto treće što joj 
govore da treba biti pa je zapravo sve pomalo i ne funkcionira nikako jer je s 
depresijom izgubila inteligenciju da bude ono što je za nju najbolje. 

Prošao sam to i sam, no ako će se ogledati u meni, onda će se i ova zemlja 
kad tad osvijestiti i neće samo vratiti svoju inteligenciju nego ju dići na sasvim 
novu razinu te postati ono što joj je predodređeno da bude - slobodna, svoja i 
najpametnija. 

Bilo bi vam tako, po meni, bolje pomiriti se s komšijama, s onima s kojima 


dijelite jezik i povijest, bez obzira što se nećete s njima ponovno udruživati. 

Vidim tako Slavoniju - zemlju koja se donedavno sprdala inteligenciji, kao 
prijestolnicu svjetske inteligencije jednom kad se svoje prestane stidjeti. Bio bi 
to diskontinuitet između zapada i istoka, koji živi ono dobro iz jednog i drugog 
ali nikog više ne kopira nego postaje izvor dobroga što će se širiti lijevo i desno 
te tako miriti i izjednačavati jedno i drugo. 


Prije nego se, kao i obično, na istinu počnete smijati, treba naglasiti da 
postoji više načina kako Slavonija može postati prijestolnica svjetske in- 
teligencije. Jedan od njih podrazumijeva da svi osim mene (i možda meni 
sličnih) nestanu iz Slavonije. Trunutno iseljavanje iz Slavonije prema 
tome treba shvatiti kao preteču (precursor) totalnog iseljavanja (prema 
Egiptu, ili nekom drugom svijetu). 


Da je Jugoslavija ostala ono što je postala 1943. danas bi Njemačka, 
možda tražila članstvo u Jugoslaviji. No od tada Njemačka je svoje zi- 
dove rušila, a mi smo se dijelili napuhujući sitnice u nepremostive razlike. 


"Sjedi 5." - reče Amerikanac, britanskog porijekla. "Hvaala." - kaže Hrvat 
istočnog porijekla. "Ponovi to na njemačkom." - kaže Nijemac bez pori- 
jekla. "Danke Deutschland!" - kaže Hrvat zaboravljenog porijekla. "Idem 
ja malo van." - kaže Britanac slavonskog porijekla. "Zatvori vrata, za- 
ključaj i vrati gospođi ključ[4]|, ovdje zajedno više nikad nećemo uć'" - 
reče Europa njemačkog porijekla. 





Ipak, ne očekujem da će se išta ovdje promijeniti brzo. Ljudi su uz robijanje 
svemu i svačemu evoluirali i da se boje slobode i istine pa bez obzira koliko 
žrtvovali realne vrijednosti (sebe, obitelj, zemlju, život) za napuhane vrijednosti 
njima realno bezvrijednoga, u skladu sa svojom kancerogenom prirodom, neće 
napraviti ništa. 

Sve dok im na tom putu do dna, uporedo s karmičkim reakcijama, ne evoluira 
svijest. 

Mogla bi ova zemlja biti prva u tome, no ova zemlja je i svemoguća pa se još 
uvijek stidi svojih mogućnosti. 


6 Finale 


Ja nisam veliki nacionalist, dapače, nisam nikakav nacionalist kada se državl- 
janstvo, a ne narodnost, trpa pod nacionalnost. Moje hrvatstvo svodi se na 
hrvatski jezik i povremeno navijanje za hrvatske sportaše. Inače razmišljam na 

engleskom, ponekad i na srpskom, pa nekad i navijam za ne-hrvatske sportaše 
tako da često i nisam Hrvat. 

Smatram i da svaki nacionalizam ne bi trebao ići dalje od toga - prirodnih 
obilježja zemlje i naroda koja će se isticati u komunikaciji, suradnji i fair play-u, 
a ne počimati i završavati u interesima države i pojedinaca koji će se isticati u 
sili i porobljavanju živoga i neživoga. 

Možda sam često bio Hrvat, možda sam bio i ustaša a nekad partizan. No 
ne smatram se više ičim od toga. Ja sam Zemljanin, a države me više ni malo 
ne zanimaju, s njima sam svršio. 


7 Domaća zadaća 

Izborna naravno, kakva i svaka treba biti za onog tko izbor želi. 
* The Spider's Web: Britain's Second Empire (2017), M. Oswald et al 
* Đuro Đaković je u rasulu (2019), N. Sučec et al 
. Soleimani attack: What does international law say? (2020), BBC 


. Manufacturing Consent: Noam Chomsky and the Media (1992), M. Achbar 
et al 


* The Money Masters (1996), W. T. Still et al 
NAPOMENA: 


Upitno je koliko je istine u ovom dokumentarcu, neke činjenice su izvrnute 
ne bi li odgovorale teoriji, zbog čega ne želim podržavati takve radove, 
no, ako zbog ničeg drugog, dobro je pogledati kao primjer koliko je lako 
čovjeku prihvatiti nešto kao istinu samo zbog efektne prezentacije i žudnje 
za vjerovanjem u prezentirano. 

Ipak, dosta toga iznesenog u ovom filmu jest istinito, a kad se uzme u 
obzir razlog zbog kojeg ljudi lako prihvaćaju i ostalo kao istinu, čovjek se 
mora zapitati koliko je i ono izmišljeno daleko od istine? 

Očito je da se čovjek, kad se zasiti vjere u jednu zstinu (koju npr. propa- 
giraju političari), lako okrene vjeri u drugu istinu a da pri tome nije bitno 
koliko je ona daleko od istine, bitno je da se ona prva nije materijalizirala. 
Nije li žalosno, živjeti u laži, a u istinu gajiti vjeru, poput vjere u boga 
u kojeg čovjek vjeruje samo za svaki slučaj da postoji ne bi li mu vjera 
donijela spasenje - odrješenje od grijeha života u laži. 

Živite u laži i vjerujte u istinu, ali ne živite u zabludi, da će vam grijesi 
biti oprošteni. Kada budete živjeli istinu, uistinu ćete živjeti, onako kako 
hoćete, a ne kako trebate. 


* Kulić: Za manje od dvije godine Hrvatska će bankrotirati (2020), Podcast 
Velebit 

NAPOMENA: 


Hrvatska će definitivno bankrotirati, no teško je reći konkretno kada. Ja 
sam prije par godina vjerovao da će to biti za 5 godina no nikad oko toga 
nisam radio konkretne izračune niti vidim nekog interesa u tome kad se i 
onako ostavljam države. 


* Lecture May 2018 (2018), N. Chomsky 

